De fleste av dem er ordentlig og skikkelig, men akkurat denne kampanjen her har vi verken hørt noe fra eller på noen som helst måte stilt oss bak, sier tidligere AUF-leder Martin Henriksen til NRK. AUFs generelle holdning er at alle former for innsamlinger bør gå så uavkortet som mulig til formålet. – Jeg vil oppfordre folk til å sjekke at det er seriøse aktører som står bak det de eventuelt ønsker å bidra til, sier han. Visste ikke Kontaktpersonen til firmaet sier til VG at han ikke visste hvor mye armbåndet kostet å produsere eller hvor mye firmaet tjener på salget. Tidligere fylkesleder i Akershus AUF, Mani Husseini, mener det er forferdelig at folk ser muligheten av å tjene penger andres tragedie. – Vi kan ikke gi støtte til aksjoner og initiativer som er basert på egen fortjeneste. Jeg mener at alle innsamlinger til gode formål bør skje uten fortjeneste, sier han til NRK. Husseini oppfordrer folk til å unngå kampanjer som dette. – AUF har ikke noen avtale med dette firmaet. Jeg mener at alle som ønsker å bidra til AUF og Utøya bare kan gi direkte til AUF, sier Husseini. Drapstruet Flere reagerer sterkt på at innehaverne av nettbutikken ønsker å tjene penger i kjølvannet av terrorangrepet. – Den siste natten har vært et rent helvete.